Проект!!!
НАРЕДБА ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА, УПРАВЛЯВАНИ ИЛИ ПРЕВОЗВАЩИ ЛИЦА С УВРЕЖДАНИЯ НА ТЕРИТОРИЯТА НА ОБЩИНА ДИМОВО
Глава първа

ОБЩИ РАЗПОРЕДБИ

Чл. 1. (1) С наредбата се уреждат условията и редът за обособяване на местата, определени за превозните средства, обслужващи хора с увреждания, по издаване на карта за паркиране и правилата за използване на улеснения при паркиране. 
(2) Наредбата се прилага на цялата територия на Община Димово и по отношение на всички обозначени места за паркиране от хора с увреждания, независимо от техния стопанин.

Чл. 2. (1) Местата за престой и паркиране на превозни средства обслужващи хора с увреждания се обозначават с пътен знак Д21 „Инвалид” в съответствие с Наредба № 18 от 2001 г. за сигнализация на пътищата с пътни знаци и с плътна пътна маркировка с международния символ за достъпност. 
(2) Броят на местата по ал. 1 се определя съгласно глава пета от Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания издадена от Министерството на регионалното развитие и благоустройството. 

Глава втора
УСЛОВИЯ И РЕД ЗА ИЗДАВАНЕ НА КАРТА

ЗА ПАРКИРАНЕ НА ХОРА С УВРЕЖДАНИЯ
Чл. 3. (1) Картата за паркиране за хора с увреждане се издава от кмета на общината по образец (Приложение № 1), съобразен с изискванията на стандартизирания модел на Общността от Приложението към Препоръка 98/376/ ЕО на Съвета от 4 юни 1998 г., относно картата за паркиране на хора с увреждания и съдържа следната задължителна информация: 
1. Трите имена и актуална снимка на правоимащото лице, притежател на картата;
2. Дата на издаване на картата;

3. Срок на валидност на картата;

4. Номер на картата в регистъра на редовно издадените карти;

5. Подпис на лицето с увреждания или на законният предствавител;

6. Знак за защита.

 
(2) Кметът на общината създава и поддържа регистър, който трябва да съдържа: 
1. Пореден номер на издадена карта за паркиране на хора с увреждания; 
2. Име, презиме и фамилия на лицето с увреждане; 
3. Единен граждански номер; 
4. Номер и дата на издаване на експертно решение на ТЕЛК/НЕЛК; 
5. Валидност на издадената карта – съобразно срока на експертното решение на ТЕЛК/НЕЛК. 
 
(3) Карта за паркиране за хора с увреждане се издава на лица, които в резултат на анатомично, физиологично или психическо трайно увреждане са с трайно намалена възможност да изпълняват дейности по начин и в степен, възможни за здравия човек и за което органите на медицинската експертиза са установили степен на намалена работоспособност или са определили вид и степен на трайно увреждане над 71 % вследствие сърдечни, белодробни, зрителни заболявания или над 50 на сто при заболяване на опорно-двигателния апарат.

(4) Трайно намалената работоспособност или вид и степен на увреждане на лицата, се удостоверяват с решение за освидетелстване на ТЕЛК/НЕЛК оригинал или заверен от лицето препис.
Чл. 4. (1) За издаване на карта за паркиране на местата, определени за превозните средства, обслужващи хора с увреждания и използване на улеснения при паркиране по чл. 99а от Закона за движение по пътищата, лицата с увреждания с постоянен (настоящ) адрес в община Димово, подават искане до кмета на общината. За деца с определен вид/степен на увреждане, заявлението се подава от законния представител. 
(2) Към заявлението лицата по ал. 1 прилагат:

1. Лична карта на лицето подаващо искането, като данните от нея се сверяват и тя се връща;
2. Копие от решение на ТЕЛК/НЕЛК за освидетелстване на трайно намалената работоспособност или вид и степен на увреждане, придружено от оригинал, който се сверява при подаване на документи и се връща;
3. Актуална цветна снимка, с размери 3 на 4 см.; 
4. Копие от нотариално заверено пълномощно, когато искането не се подава от лицето с увреждания, придружено от оригинал, който се сверява при подаване на документи и се връща;
5. Друг документ удостоверяващ представителната власт на лицето подаващо искането. 
6. В случайте, когато правоимащият желае да ползва и правото по чл.5, ал.1 от тази наредба, трябва да представи свидетелство за регистрация на МПС, съответно свидетелство за брак или раждане на дете, когато МПС-то не е регистрирано на негово име.
(3) Картите се издават в срок от 30 дни, считано от датата на подаване на искането, придружено с документите посочени в ал. 2.

Глава трета

ПРАВИЛА ЗА ПРЕСТОЙ И ПАРКИРАНЕ НА ПРЕВОЗНИ СРЕДСТВА ОБСЛУЖВАЩИ ХОРА С УВРЕЖДАНИЯ

Чл.  5. (1) Право да престояват и паркират на определените в чл. 2, ал. 1 места, имат превозните средства, които към момента при и по време на паркирането обслужват персонално лицето, с валидна карта издадена на негово име и са обозначени според изискванията на тази наредба.

(2) Правото по ал. 1 се осъществява по следния начин:

1. Безплатно и неограничено във времето върху специално определеното и сигнализирано за тази цел паркинг-място, на превозни средства, обслужващи лице с увреждания пред сградата по постоянен или настоящ адрес на същото лице, в която се намира жилището обитавано от него. В този случай превозното средство, обслужващо лице с увреждания, следва да е негова собственост или собственост на негов съпруг/а или родител, настойник или попечител на правоимащото лице, а адреса на местодомуването на превозното средство трябва да съвпада с адреса, посочен в свидетелството за регистрация.
2. Безплатно за време до 4 часа на специално определените и сигнализирани за тази цел места, във всички отворени за обществено ползване паркинги на територията на Община Димово на превозни средства, обозначени според изискванията на тази наредба, които към момента при и по време на паркирането пряко, непосредствено, лично, индивидуално и конкретно обслужват хора с увреждания.
3. Безплатно за време до 4 часа на специално определените и сигнализирани за тази цел места в участъци, определени за платено паркиране  на превозни средства, обозначени според изискванията на тази наредба, които към момента при и по време на паркирането, пряко, непосредствено, индивидуално, конкретно и лично обслужват хора с увреждания. 

Чл. 6. Притежателят на картата е длъжен при и по време на паркирането в определените в чл. 2, ал. 1 места, да я постави на видно място в долния десен ъгъл на предното стъкло на автомобила, откъм вътрешната му страна по такъв начин, че при осъществяване на контрол да се възприемат данните от нея.
Чл. 7. Забранява се на обозначените съгласно чл. 2, ал. 1 места, да престояват и паркират превозни средства на лица, който не притежават карта за паркиране за хора с увреждане или които използват само експертно решение на ТЕЛК/НЕЛК или стикер изобразяващ пътен знак Д21.
Глава четвърта

КОНТРОЛ
Чл. 8. (1) Контролът по спазването на правилата за паркиране в по чл. 2, ал. 1 се осъществява от главен експерт „СИ и ОМП”, униформените служители от съответните териториални звена на Главна дирекция „Охранителна полиция" в Министерство на вътрешните работи, както и други длъжностни лица от общинската администрация, определени със заповед на Кмета на Общината. 
(2) При евентуална проверка от страна на лицата, посочени в ал. 1, лицето притежаващо карта следва да представи и експертното решение на ТЕЛК/НЕЛК. 
 (3) Наказателните постановления се издават от кмета на Община Димово или от негов заместник, въз основа на акт съставен по наредбата от лицата по ал. 1.  

(4) Установяването на нарушенията, издаването, обжалването и изпълнението на наказателните постановления се извършват по реда на Закона за административните нарушения и наказания. 

Глава пета

АДМИНИСТРАТИВНО НАКАЗАТЕЛНА ОТГОВОРНОСТ
Чл. 9. (1) Който престоява или паркира на обозначено място по чл. 2, ал. 1, в нарушение на чл. 7, се наказва с глоба 100 лева. 

(2) Който използва карта за паркиране за хора с увреждане, която е издадена за другиго, в нарушение на чл. 5, се наказва с глоба 500 лева. 
 
(3) Лице с увреждане, което не притежава карта за паркиране за хора с увреждане по образец, а използва други документи и знаци за обозначаване на превозното средство, се наказва с глоба до 20 лева.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 2.Текстът на чл. 9, ал. 3 влиза в сила една година след влизане в сила на наредбата.
§ 3. Наредбата се приема на основание чл. 22 от Закона за местното самоуправление и местната администрация във вр. с чл. 99а от Закона за движение по пътищата.
Приложение № 1 към чл. 3, ал. 1

	ОБЩИНА ДИМОВО

Сериен № 001

[image: image1.png]



Валиден до: 01.09.2016г.

КМЕТ:  ................................

                 Лозан Лозанов                                                                                                                                                    


	КАРТА ЗА ПАРКИРАНЕ
НА ХОРА С ТРАЙНИ УВРЕЖДАНИЯ

ЕВРОПЕЙСКИ СТАНДАРТ

EUROPEAN PATTERN




	
Име: ВАСКО 

Презиме: СТОЯНОВ

Фамилия: ВАСИЛЕВ

Подпис:
	1. Тази карта дава право на притежателя ù на специални съоръжения за  паркиране  на  определените и обозначени за тази цел места, без заплащане; 

2. Тя се издава само на хора , чийто увреждания водят до намалена подвижност;

3. Когато се използва картата, трябва да е поставена в предната част на превозното стедство по такъв начин, че предната страна на картата да е ясно видима за проверка;.

4. Картата е валидна само при присъствието на притежателя ù като водач или пътник, придружена с решение на ТЕЛК.
5. В случай на неправомерно използване картата, се отнема за срок от една година.
Картата отговаря на изискванията на Чл. 99а от ЗДП и е стандартизиран модел от Препоръка 98/376/ЕО на ЕС.




Размерът на картата е 106 х 148 mm.
Основният цвят на картата е светлосин.
На лицевата страна в горния ляв ъгъл на картата е поставен знак с формата и изображението на пътен знак Д21.
Parking card


Parkauwais





Parkeringskirt


Contrassegno di parcheggio


Cartao de estacionamento


Pareringstilstand


Parkeerkaart








